วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
15 มิ.ย. 2558

ASL SECURITIES
ภาครวมตลาดภาคเช้า :  ตลาดหุ้นไทยเช้านี้เคลื่อนไหวปรับตัวลง ปิดลบ 1,502.16(-6.07) กรอบ 1,496-1,507  เคลื่อนไหวตามตลาดเอเชียในแดนลบ โดยหุ้นไทยยังถูกต่างชาติเทขายเรื่อยๆ แต่สถาบันยังช่วยรับไว้ ดัชนีถูกกดดันด้วย CPALL TRUE SCC KBANK SCB PTTGC TUF โดยหุ้นกลุ่มธนาคารและสื่อสารถูกเทขายออกมา ส่วนหุ้นพลังงาน PTT ราคาไม่เปลี่ยนแปลงมากนักตามราคาน้ำมันดิบทที่ลดลงเพราะราคาได้สะท้อนข่าวอุปทานน้ำมันดิบส่วนเกินไปแล้ว และมี AOT PTT พยุงดัชนีขึ้นมา 
ประเด็นข่าวหนี้กรีซที่ลากยาวมาตั้งแต่ต้นปีโดยล่าสุดIMF ประกาศยุติการเจรจาด้วยเหตุผลที่ว่าทั้งสองฝ่ายมีความแตกต่างกันมากในหลายประเด็นซึ่งอาจส่งผลให้กรีซผิดนัดชำระหนี้และอาจต้องออกจากกลุ่มยูโรโซนในที่สุด
ส่วนการที่คณะกรรมการนโยบายการเงิน(กนง.)คงอัตราดอกเบี้ยที่ 1.5% เป็นเรื่องที่เหมาะสม เพราะขณะนี้ถือว่าอัตราดอกเบี้ยเป็นระดับที่สมดุลแล้ว นอกจากนี้ ยังคาดว่าอัตราการขยายตัวของเศรษฐกิจของไทยในปีนี้ที่ 3.7% และช่วง 6 เดือนหลังเศรษฐกิจจะดีขึ้น  
 
แนวโน้มตลาดและหุ้นที่น่าสนใจภาคบ่าย 
คาดดัชนีแกว่งตัวในกรอบ 1,505-1,492
ดัชนีไม่สามารถยืนตัวบนแนวรับสำคัญที่ 1,504 ได้ มีแนวโน้มที่ดัชนีจะปรับตัวลงมาทดสอบแนวรับที่ 1,494 อีกครั้ง
 
SF (ราคาปิดภาคเช้า 6.25)
แนะนำซื้อ ราคาสามารถยืนเหนือแนวต้านที่ 6.25 ได้ พร้อมสัญญาณซื้อใน MACD มีเป้าหมายที่ 6.80 บาท
 
TVT (ราคาปิดภาคเช้า 2.22)
แนะนำซื้อ ราคาปิดเหนือแนวต้านที่ 2.2 ได้ หลังจากฟอร์มตัวในรูปแบบ Cup and handle มีเป้าหมายทางเทคนิคที่ 2.60